মামুনকে কারাগার থেকে আদালতে হাজির করা হয়। আর তারেক রহমানের পক্ষে সময়ের আবেদন করা হয়। দুর্নীতি দমন কমিশনের (দুদক) আইনজীবী মোশাররফ হোসেন বলেন, বিদ্যুৎ খাতে কাজ পাইয়ে দেওয়ার জন্য তারেক রহমান ও মামুন ২০ কোটি টাকা অবৈধভাবে উপার্জন করেন। সে অর্থ বিদেশে  পাচারের অভিযোগে এ মামলা করে দুদক। তারেক রহমানের পক্ষে সময়ের আবেদন করা হলে দুদকের আইনজীবী এর বিরোধিতা করে বলেন, তারেক রহমান এ মামলায় জামিনে নেই। অভিযোগ গঠন ও আসামির উপস্থিতির জন্য দিন ধার্য করা হোক। ধার্য দিনে তারা উপস্থিত না থাকলে তাদের বিরুদ্ধে গ্রেপ্তারি পরোয়ানা জারির আবেদন জানান তিনি। এরপর আদালত ২৫ জুলাই তাদের বিরুদ্ধে অভিযোগ গঠনের দিন ধার্য করেন।